*По случай 300 години от рождението на Паисий Хилендарски и*

*30 години от създаването на Юридическия факултет на Пловдивския университет*

**

**ПОКАНА ЗА УЧАСТИЕ**

**в научната конференция**

**Правото в XXI век – предизвикателства и перспективи**

Пловдив, 13 и 14 октомври 2022 г.

**Уважаеми колеги,**

През тази година се навършват 30 години от основаването на Юридическия факултет, който се утвърди като един от водещите в страната образователни и научноизследователски центрове в областта на правото.

Акцент на конференцията са поредицата от предизвикателства, на които се натъкваме в изобилие през нашето съвремие. Свидетели сме на бурни, често изненадващи, но и същевременно любопитни, събития, които са последица от многопластови кризи, породени от пандемия, инфлация, война и пр. Те чувствително и повсеместно засягат отношенията в сферата на частното и публичното, на вътрешното и международното право. Подлагат се на изпитание общочовешки ценности като свобода, мир, хуманизъм, равенство, справедливост и търпимост. Това пък предизвиква въпроса за преоценка на отдавна утвърдени правни институции и правила.

Водени от мъдростта на древногръцкия философ Платон, че *това, което се осъществява в неограничени размери, обикновено се подлага на голяма промяна в противоположното*, все по-ясно се осъзнава нуждата от справедливи решения, с оглед на установяване на известна стабилност. Тази стабилност е немислима без опазването на общо споделяни ценности. Като тържество на справедливостта, правото е призвано да бъде инструмент за разрешаване на конфликти. Как в действителност ги решава то днес (*de lege lata)* и дали може да ги реши по-добре утре (*de lege ferenda)*, е един от аспектите на дискусията, който може да се развие на конференцията.

Форумът е открит за разискването на разнообразна юридическа проблематика и изразяването на аргументирани гледни точки. Добре дошли са доклади от всички области на правото, както и интердисциплинарни изследвания с правно значение. Материалът не трябва да е предлаган в друга редакция или да е публикуван.

Ще се радваме да се включите в организираната от нас научна конференция, която ще се проведе на **13 и 14 октомври (четвъртък и петък), 2022 г. в Пловдив,** с възможност за онлайн участие. За участие в конференцията резюме и попълнената регистрационна форма следва да бъдат изпратени на адрес **forums\_law@uni-plovdiv.bg** **до 29 септември 2022 г.**

 Докладите, представени на конференцията и оформени съобразно приложените изисквания, молим да се изпращат на същия е-адрес **до 15 декември 2022 г.** с тема *Конференция 30*.Те ще бъдат публикувани в научнорецензирано издание.

**Пловдив, май 2022 г.**

**Очакваме Ви!**

**Организационен комитет**

проф. д.ю.н. Малина Новкиришка, проф. д-р Дарина Зиновиева, проф. д-р Григор Григоров, доц. д-р Даниела Дончева, доц. д-р Христо Паунов, доц. д-р Ангел Шопов, гл. ас. д-р Жана Колева, гл. ас. д-р Недялко Петров, гл. ас. д-р Ваня Тодорова, ас. д-р Ваня Митева, ас. Кристиян Райчев, докт. Кирил Илчев, докт. Петър Янев